Vi har mottatt opplysninger fra Brønnøysundregistrene om at foretaket/firmaet har startet virksomhet i Stavanger kommune. På registreringsskjemaet er det krysset av for at det er ansatte i foretaket.

På bakgrunn av dette har vi registrert foretaket inn i vårt system som arbeidsgiver.

Som arbeidsgiver har du plikt til å:

- trekke skatt av lønn/honorar m.m. etter den ansattes skattekort

- oppbevare forskuddstrekk/påleggstrekk på særskilt skattetrekkskonto i bank

- sende a-melding innen den **5. hver måned** (se vedlagt informasjon).

**NB!** Sjekk at dere mottar A03 Tilbakemelding etter innsending av a-meldingen.

Det er også ønskelig å registrere firmaets driftskontonummer inn i skatteregnskapet som eventuelle tilgodebeløp kan utbetales til. Dere kan selv registrere ønsket kontonummer på selvangivelsen i Altinn når denne foreligger i mars måned. Kontonummer må endres før innlevering av selvangivelsen. Fristen for dette er 31. april.

Vi kan også registrere kontoen inn manuelt i skatteregnskapet. Vi trenger da en skriftlig bekreftelse på hvilken konto dere ønsker å benytte. Det er daglig leder, eller den daglig leder har gitt fullmakt til, som skriftlig må bekrefte at kontoen kan benyttes. Se vedlagte skjema. Skjemaet sammen med kopi av siste kontoutskrift eventuelt annen dokumentasjon som viser at kontoen tilhører firmaet, kan sendes pr brev eller per e-post.

Har du behov for ytterligere informasjon ber vi deg ta kontakt på **telefon 51 50 77 10,** eller e-post: **kemneren@stavanger.kommune.no**

Du finner nyttig informasjon på nettsidene: [**www.altinn.no**](http://www.altinn.no) og[**www.skatteetaten.no**](http://www.skatteetaten.no)

Viser også til vår internettside: [**www.stavanger.kommune.no**](http://www.stavanger.kommune.no)

Vi ønsker deg lykke til og håper på et godt samarbeid.